cyanic-selkie/wikianc huggingface dataset:
Basilika
Kristen arkitektur
Baslikiaformen ble tatt direkte inn i den kristne arkitektur på et tidlig tidspunkt, antagelig i løpet av 2. århundre. Den romerske og greske tempelarkitekturen passet dårlig for kirker, fordi templene var mørke og trange – det foregikk lite inne i selve tempelet, da alteret var plassert utenfor. Man beholdt navnet basilika, men tenkte da på Kristus som kongen hallen var bygd for. Som regel er den vendt vest – øst, med inngangen i vest og koret i øst. Koret kan være rett avsluttet eller buet, ha en apside.
Katolske basilikaer
Siden antikken eller tidlig middelalder har enkelte kirker fått den kirkerettslige tittelen basilika. Dette angir at kirken har en spesiell status, knyttet til dens historie eller dens tilknytning til det kirkelige hierarki. Det er to kategorier: Patriarkalbasilikaer og mindre basilikaer.
Patriarkalbasilikaer
Patriarkalbasilikaene, eller de større basilikaer, er de fire største kirkene i Roma: Peterskirken, Laterankirken, Santa Maria Maggiore og St. Paul utenfor murene. I tillegg har St. Laurentius utenfor murene status som patriarkalbasilika fordi den har en spesiell tilknytning til patriarken av Jerusalem. Av disse er det bare Laterankirken som er katedral. Høyalteret i disse kirkene er forbeholdt paven, eller eventuelt den han gir spesiell tillatelse til å feire messe der. De har hver en hellig dør, som åpnes under jubelår. Pilegrimmer som går gjennom døren etter å ha skriftet og utført andre religiøse handlinger får avlat. Noen få kirker utenfor Roma har også fått slik status, for eksempel hovedkirken i Assisi.
Mindre basilika (Basilica Minor)
De mindre basilikaer finnes mange steder i verden, inkludert et titalls kirker i Roma, en rekke domkirker i forskjellige land (for eksempel katedralen i Reykjavik), St. Pius X-basilikaen, den øvre basilika og Rosenkransbasilikaen, alle tre i Lourdes m.fl. Basilikastatusen gir en viss forrang framfor andre kirker i området, dog ikke i forhold til katedralen dersom det er en annen kirke enn denne som opphøyes. Tidligere førte dette blant annet til at prestene som hadde sitt virke i kirken kunne bære mer staselige klær under liturgiske handlinger; selv om dette ikke er helt avskaffet har det i stor grad falt ut av bruk. De får også gjerne tillatelse til å installere en hellig dør.
Helge Thiis
Helge Thiis (født 16. august 1897 i Trondheim, død 1. august 1972 samme sted) var en norsk arkitekt, mest kjent som leder for Nidaros domkirkes restaureringsarbeider i perioden 1930–1972.
Bakgrunn
Helge Thiis var sønn av Jens Thiis (1870–1942) og bror til blant andre museumsdirektør Ragna Thiis. Han tok examen artium i 1915 og utdannet seg til arkitekt ved Kungliga Tekniska Högskolan i Stockholm (diplomeksamen 1919). I 1923 giftet han seg med den svenske malerinnen Greta Thiis (1896–1982). Så fulgte et års studietur til Firenze før ekteparet etablerte seg i Kristiania der de bodde frem til 1930. Thiis etablerte egen praksis som arkitekt. Han var også kunstanmelder i Nationen i perioden 1924–1929.
I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.
thumb|[[Vestfronten på Nidarosdomen.Elisabeth Dreier]]
Virke ved Nidarosdomen
I 1929 vant han konkurransen om gjenreisingen av Nidarosdomen. Det seirende utkastet bygget på slektskap med antatte, engelske forbilder. Vestfronten på Nidarosdomen var utført som skjermfront (screenfront) etter engelsk mønster og hadde parapet som gikk helt ut til trappetårnene i vest-tårnene. Store deler av fronten var utstyrt med nisjer hvor der var plassert skulpturer etter forbilde av fransk gotikk. Restaureringen av Nidarosdomen ble derfor en viktig arena og inspirasjonskilde for en lang rekke våre de fremste norske billedhuggere.
Familie
Ekteparet hadde fire døtre, blant dem de tre kunstnerne, keramiker Aina Thiis Leirdal (født 1926) som var gift med Kristofer Leirdal og jobbet med statuen av biskop Sigurd, billedhogger Tone Thiis Schjetne (født 1928) og glasskunstner Ragna Thiis (født 1940).
Under den andre verdenskrig flyktet han med familien til Sverige i 1942, fordi han hadde havnet på en likvideringsliste. Kona etablerte i 1949 Kunstakademiet i Trondheim og holdt flere separatutstillinger. Datteren Tone Thiis Schjetne jobbet mye på Vestfronten fra 1949, og utferdiget blant annet Esekiel.
Han døde sommeren 1972.
For å markere 30 år siden hans bortgang ble hans mange reiser og riss fra Italia og England (1924-61) fremvist i Arkitekturmuseet i 2001 og i Erkebispegården sommeren 2002. I åpningstalen sa Tore Brantenberg at han (Thiis) «betrakter skissen først og fremst som et naturlig redskap i sin profesjon, selv om enkelte av tegningene i sin sjarmerende kleinkunst også har estetisk verdi i seg selv. Jeg tenker spesielt på gjengivelsen av Vespasians triumfbue på Forum Romanum».
Stuping under Middelhavslekene 1955
Stuping under Middelhavslekene 1955. Stuping var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det ble konkurrert i to øvelser, sviktstup og tårnstup, kun for menn.
Når du minst venter det (bok)
Når du minst venter det er en ungdomsbok av forfatter Mahmona Khan utgitt 19. oktober 2015 på Aschehoug. Det er den tredje boka i serien om jentegjengen fra Groruddalen.
I forkant av boklanseringen hadde noen hengt hvite roser med påskriften «når du minst venter det, #hvitrose» på en rekke skoler i landet, blant annet skoler i Lørenskog, Oslo, Bergen, Sandnes og Stavanger. Samtidig ble det opprettet en bruker på bildedelingstjenesten Instagram ved navn hvitroseagenda, der det ble postet bilder og videosnutter av rosene utenfor de forskjellige skolene. På kontoen ble datoen 19. oktober nevnt. Skolene i Lørenskog så på det hele som en reell trussel og valgte å politianmelde det. Etter at TV 2 hadde publisert saken på sine nettsider meldte den ansvarlige seg. Forklaringen var at det var en uoffisiell promo i guerrilla markedsføringsånd for nettopp «Når du minst venter det». De ansvarlige var store fans av Khan og hadde utvekslet e-post med forfatteren før. Saken ble også omtalt i blant annet VG Nett, Nettavisen og i Danmark i nettavisen Newsbreak.
Under lanseringen ble det avduket en filmatisk boktrailer av ungdomsromanen, som Khan har produsert og regissert selv. Dagen etter lansering ble hun invitert på Dagsrevyen i NRK1, der boken ble omtalt og traileren ble vist.
Handling
Boken handler om en jentegjeng fra Groruddalen i Oslo, der en av jentene, Charlotte, får en stalker etter seg som gir anonyme, mystiske gaver og rosebuketter.
Nikolasjoki
Nikolasjoki (nordsamisk: Nihkolasjohka, enaresamisk: Nikolâsjuuhâ) er ei elv i Enare kommune i Lappland i Finland. Den er ei sideelv til Vaijoki og er en del av Neidenvassdraget. Elva er 7,8 kilometer lang, eller 32,3 kilometer medregnet tilløpselver. Den renner ut fra sørenden av Nikolasjärvi og munner ut i Vaijoki rundt fem kilometer før Vaijokis munning i Iijärvi. Vassdraget har sine øverste kilder på høydedraget Buksajároaivvit i Utsjok kommune.
Tian Qing
Tian Qing (født 19. august 1986) er en kinesisk badmintonspiller, som spesialiserer seg i double. Hun deltok under Sommer-OL 2012 i London, der hun tok gull i kvinnenes double.
Hovden vindmølle
Hovden vindmølle var en vindmølle på Nautneset på Langøya i Bø kommune i Nordland.
Det var installert en turbin på 400 kW. Årsproduksjon var inntil 1 GWh.
I 2013 ble det søkt om å oppgradere anlegget til en tre ganger større mølle, men det ble avslått av NVE.
Møllen ble revet da det ikke lenger var lønnsomt å ha den i drift. Det finnes ikke reservedeler.
HS Vestby jr.
HS Vestby Jr. er resultatet av en sammenslåing av de tre vestbyklubbene Vestby IL, Hølen IK og Son Idrettsforening i oktober 2008. Laget består av juniorspillere fra Vestby, Son og Hølen i alderen 16 til 19 år, samt enkelte spillere fra guttelagene til SIF og VIL. Hovedtrener Glenn Holm er selv fra Son, men har tidligere i sin aktive fotballkarriere hatt en A-landskamp, og en U21 landskamp for Norge til tross for at han aldri har spilt i Tippeligaen.
Stadionene
Hjemmekampene til HS Vestby jr. spilles på flere forskjellige baner. Det er tre gressbaner, en grusbane og en kunstgressbane som tas i bruk. Om vinteren veksles det mellom Son kunstgress og Risil grusbane, mens om sommeren er hele fem baner klare for bruk. De fem banene er jevnt fordelt rundt i kommune. Det er to i Son, to i Vestby og en i Hølen. Brandstad i Hølen er kun satt opp som treningsfelt, mens Risil i Vestby og Son Arena i Son benyttes både som treningsfelt og kampbane. Labo i Son og Vestby Stadion er begge gressbaner og brukes kun som kampbaner.
For tiden bygges det en ny kunstgressbane ved siden av Risil Grusbane i Vestby, og den ventes å stå ferdig i løpet av høsten 2009. HS Vestby jr. regnes da med å ha mange av sine treninger der når den tid kommer. Kunstgressbanen på Risil har vært under planlegging i flere år, men det var først i vinteren 2008–2009 planleggingen og arbeidet begynte for alvor.
Rudow
Rudow [ˈʁuːdoː] er en ortsteil i Berlins bydel Neukölln.
Geografi
Rudow er den sørligste orsteilen i Neukölln. Den grenser i nord til ortsteilene Britz og Baumschulenweg, øst til Johannisthal og Altglienicke, i sør til Schönefeld og Grossziethen i Brandenburg og i vest til Buckow og Gropiusstadt.
Historie
Rudows historiske opphav er en av de eldste bosettinger i Mark Brandenburg. Navnet har vært skrevet på ulike måter som for eksempel Rüde, Rudau, Rüdow, Rhudow. Navnet og landsbyens plassering tyder på et slavisk opphav; i nordslavisk mellom 700- og 1300-tallet var rüdit sa sammenliknbart med det tsjekkiske rode se som betyr å føde (tysk: gebären og gammelnordisk bera).
Området ble innlemmet i Stor-Berlin i 1920 og kom i 1945 inn under amerikansk sektor.
Samferdsel
Rudow undergrunnsstasjon er endestasjon for U-Bahn linje U7
Kilwa Kisiwani
Kilwa Kisiwani er et muslimsk samfunn på en øy utenfor kysten av Tanzania, i Øst-Afrika.
På 800-tallet ble øya solgt til handelsmannen Ali bin Al-Hasan. I løpet av de neste århundrene utviklet stedet seg til en betydelig by og et knutepunkt for handel langs Afrikas østkyst. Varene omfattet gull og jern fra Zimbabwe, elfenben og slaver fra Tanzania, og tekstiler, smykker, porselen og krydder fra Asia. På 1200-tallet var byen den mektigste på østkysten, og da Ibn Battuta besøkte byen rundt 1330 skrøt han av den tro og ydmykhet han fant hos herskeren, Sultan al-Hasan ibn Sulaiman. Byens palass skriver seg fra denne perioden, det samme gjør en utvidelse av stormoskeen. Handelen ga et økonomisk overskudd som ble kanalisert inn i imponerende bygg av stein og koraller.
Byen ble erobret av portugisere i 1505, men gjenvunnet av arabere i 1512. Byen kom under omansk kontroll i 1784, og Frankrike bygget et kystfort nord på øya kort tid etter. Selve byen ble imidlertid forlatt i 1840-årene.
Songo Mnara, som også har storslagne ruiner etter palass og moskeer, ligger på en øy rett sør for Kilwa Kisiwani.
Siden 2004 har ruinene stått på listen over truede verdensarvsteder.
Hvor gullet kaller
Dette var den fjerde westernfilmen Mann og Stewart gjorde sammen.
Handling
Jeff og Ben forsøker å skaffe dyrene tilbake, men Gannon og hans håndlangere følger etter dem. Etter å ha krysset grensen til Canada, fyrer Jeff av noen godt plasserte varselskudd for å overtale Gannons gjeng til å gi opp jakten på dem. Men dommeren lover å henge Jeff, hvis han noen gang kommer tilbake.
Aurelio Peccei
Aurelio Peccei (født 4. juli 1908 i Torino i Piemonte i Italia, død 14. mars 1984 i Roma i Italia) var en italiensk lærd og industriherre, kjent som grunnleggeren og første president i Romaklubben, en organisasjon som tiltrakk seg almenhetens interesse i 1972 med boken Hvor går grensen?.
Svein Sæter
Svein Sæter (født 18. september1960 på Sunndalsøra) er en norsk forfatter, kåsør, dramatiker, oversetter og journalist. Sæter har skrevet mer enn 20 sakprosabøker ofte med historiske tema. Han har skrevet for musikkteater, i samarbeid med blant andre komponistene Jo Inge Nes, Per Husby og Frode Alnæs. Sæter har besøkt flere hundre skoler for Den kulturelle skolesekken, bibliotek og kulturfestivaler. Han intervjuer ofte andre forfattere på scenen, blant annet for Bjørnsonfestivalen. Sæter medvirket ved å bygge opp kulturfestivalen Vårsøghelga i på hjemstedet Surnadal, og var styreleder der i mange år.
Eivind Storheim
Eivind Storheim (født 31. mai 1930, død 19. oktober 2002) var en norsk statsviter, filosof og førsteamanuensis i filosofi ved Universitetet i Oslo.
Storheim var opprinnelig statsviter, og skrev en hovedoppgave om «Fredsproblemet hos Thomas Hobbes». Senere fattet han interesse for Immanuel Kants moralfilosofi og politiske filosofi og oversatte blant annet Kants Grundlegung zur Metaphysik der Sitten til norsk. Sammen med Knut Midgaard redigerte han en serie kalt «Praktisk filosofi» i Gyldendals Fakkel-bøker. Han skrev artiklene om Machiavelli, Hobbes og Kant i samleverket Vestens tenkere.
DuPage County
DuPage County, ofte skrevet i tre ord Du Page County, er et fylke i den amerikanske delstaten Illinois. Administrasjonssenteret ligger i Wheaton. Den utgjør vestlige forsteder av Chicago, og her ligger bl.a Aurora gasskraftverk med mer enn 1 000 MW kapasitet.
.mw
.mw er Malawis nasjonale toppnivådomene (ccTLD) for internett.
Registrering
I tillegg til registrering direkte på andre nivå er det også mulig å registrere på tredje nivå under disse kategoriene. Beskrivelsene av hvilken type organisasjon de forskjellige domenene er ment for er for en stor del rådgivende, og de blir ikke håndhevd.
Eksterne lenker
Toppdomän
Kuilua
Kuilua er en slekt av biller som tilhører familien trebladbiller (Megalopodidae).
Utseende
En middelsstor, avlang, lyst farget trebladbille, dekkvingenes spisser svarte. Oversiden er fint hårete. Pronotum er avrundet sekskantet, dekkvingene avlange og noe utvidet bakover. Beina er middels lange med litt fortykkede lår, føttene ikke utvidete.
Utbredelse
Artene er utbredt i Kenya, Gabon, Kamerun, den demokratiske republikken Kongo og Republikken Kongo.
Systematisk inndeling
Kulua africana har også blitt beskrevet som Lycosomus mirabilis i underfamilien Dorcasominae i den store familien trebukker (Cerambycidae).
Plasmid
Plasmider replikeres uavhengig av det kromosomale DNAet og kopinummeret (antall kopier av plasmidet per celle) kan variere i antall fra én enkelt kopi ("stringently controlled" plasmider) til flere hundre kopier ("relaxed controlled" plasmider) per celle. Kopinummeret er bestemt av genetiske elementer på plasmidet, men enzymene ansvarlig for replikasjon og transkripsjon av plasmidet kodes av det kromosomale DNA-molekylet. Naturlige plasmidene i en morcelle vil nedarves til dattercellene når denne deler seg med binær fisjon (vertikal nedarving.) Noen typer plasmider kan også overføres til andre celler via horisontal nedarving, en prosess kalt konjugasjon. Resultatet er at begge bakteriene har en kopi av plasmidet i ettertid. Noen slike plasmider kan overføres mellom et bredt spekter av bakterielle arter.
Klassifisering av plasmider
En måte å klassifesere plasmider på er via egenskapene de gir organismen:
- R-plasmider (resistens plasmider) har gener som koder for antibiotika resistens. Dette gir bakteriene en overlevelsesfordel i miljøer med antibiotika, og da et sterkt seleksjonspress. R-plasmider kan inneholde flere gener for resistens mot ulike typer antibiotika. Plasmid R100 inneholder resistens mot seks ulike klasser antibiotika og kan overføres mellom arter av fem ulike gram-negative genus. Disser er av stor betydning, ikke minst i sykehusmiljøer med mye antibiotikabruk.
- Toksin og virluens plasmider koder enten for genprodukter (oftest proteiner) som gjør organismen infeksjonsdyktig eller forårsaker forgiftninger. Overføring av et slikt plasmid kan forvandle en harmløs bakterie til en patogen.
Ett plasmid kan kode for flere av egenskapene ovenfor.
Plasmider og bioteknologi
I bioteknologisk sammenheng brukes kunstig fremstilte plasmider som vektorer for overføring av DNA inn i celler. Plasmider blir ofte brukt til å uttrykke rekombinante gener og kan bli brukt for å erstatte eksisterende kromosomale-gener med nytt DNA (genmodifikasjon). Dette kan utnyttes til produksjon av medisin; ved å sette inn ett gen som koder for ønsket protein (f.eks. humant insulin) i vektoren (plasmidet) kan man skape bakterier som produserer proteiner med medisinsk anvendelighet. Bakteriene vil uttrykke genet i store mengder dersom det har en aktiv promotor, og proteinet kan renses ut. Ettersom mange bakterier kan vokse i store kulturer og krever minimalt med omtanke kan dette benyttes som en billig og effektiv måte å fremstille ønsket protein.
Plasmider kan innføres i en bakterie via transformasjon av nakent plasmid-DNA, eller via konjugasjon fra en annen bakterie. Mange kunstige plasmider er ikke stabile i en bakterie, og vil overtid forsvinne fra verts-bakterien dersom det ikke er et seleksjons press for celler som inneholder plasmidet. Av denne grunn brukes oftest plasmider som koder for antibiotika resistens.
Enteritis
Enteritis betegner innen medisin inflammasjon av tynntarmen. Det er oftest forårsaket av inntak av stoffer forurenset med sykdomsfremkallende mikroorganismer. Symptomer inkluderer magesmerter, kramper, diaré, dehydrering og feber. Se også betennelse i relaterte organer i mage- og tarmsystemet: magekatarr (magesekk), mage- og tarmkatarr (mage og tynntarm), kolitt (tykktarmen) og enterokolitt (tykktarmen og tynntarmen).
Li Jie (forfatter)
Li Jie (, født 1035, død 1110) var en kinesiskr keiserlig forfatter og embedsmann under Song-dynastiet. Han ble i 1092 oppsynsmann med alle statlige byggeprosjekter. I dette verv fikk han runst år 1100 i oppdrag av keiseren å gjennomarbeide og utgi på nytt det statlige bestemmelser om konstruksjonsmåter og byggestandarder (Yingzao fashi). Resultatet fulfte i 1103 med en ny overarbeidet ny publikasjon av Yingzao fashi (Wade-Giles: Ying-tsao fa-shih), som er en eldste bevarte bok om kinesisk arkitektur.
Hans grav i storkommunen Longhu 龙湖镇 i Xinzheng ble i 2006 oppført på Folkerepublikken Kinas liste over kulturminner (6-267).
Fylkesvei 3946
Fylkesvei 3946 går mellom Homstean i Vennesla og Underåsen i Kristiansand.
Frem til 2019 hadde veien betegnelsen fylkesvei 106 (Vest-Agder).
Slaget ved az-Zallaqah
Opptakt
Yusuf ibn Tashfin mottok en oppfordring fra tre andalusiske ledere (Abbad III al-Mu'tamid med flere) og krysset Andalusia med 7 000 almoravidiske krigere. Han marsjerte med sin hær til det nordlige al-Andalus til hæren nådde et sted nord for Badajoz, det sted som senere ble kalt az-Zallaqah. Den almoravidiske hær tiltrakk krigere fra overalt i al-Andalus, og hæren omfattet, da den nådde frem, omkring 30 000 mann. Alfons VI nådde frem til slagmarken med 60 000 krigere.
Slaget slik det ble gjenfortalt
Kong Alfons VI valgte å kjempe mot almoravidene. Slaget startet fredag ved daggry med et angrep fra Alfons. Yusuf ibn Tashfin delte sin hær i tre divisjoner. Den første ble anført av Abbad III al-Mu'tamid og bestod av 15 000 mann, den andre divisjon bestod av 11 000 mann og ble anført av Yusuf ibn Tashfin selv, mens den tredje bestod av 4 000 svarte afrikanere med indiske talwarsverd og lange spyd. Abbad og hans divisjon kjempet med Alfons til etter middag, da Yusuf og hans divisjon sluttet seg til slaget ved å omslutte Alfons og hans tropper. Det fikk Alfons' tropper til å gå i panikk, og de begynte å miste terreng. Yusuf sendte derpå den tredje divisjon til angrep, og de avsluttet slaget. Tapstallet hos Alfons' styrker var enorme, idet mer enn 59 500 mann døde. Bare 100 riddere nådde tilbake til Castilla. Alfons selv overlevde slaget, men mistet et ben.
Vurdering
Slagmarken ble kalt az-Zallaqah (på norsk: «glatt [mark]»), fordi krigerne skled rundt overalt på stedet på grunn av den enorme mengde blod som ble utgydt den dag og gjorde grunnen glatt. I kristen historie kjennes slaget som slaget ved Sagrajas. Sagrajas ligger tett på byen Badajoz i den spanske provinsen Extremadura.
De ovenfor nevnte tall for hærenes størrelse er sannsynligvis sterkt overdrevne. For den kastiljanske hærs vedkommende var det med sikkerhet 14 000 mann, herav omkring 2 000 riddere; minst halvparten av denne hær vites å være gått tapt. Den sårede konge og de fleste adelsmenn overlevde, selv om også en del ble drept, heriblant Rodrigo Muñoz og Vela Oveguez.
Det var også store tap hos almoravidene, især hos styrkene anført av Dawud ibn Aysa, hvis leir ble rasert i slagets første timer, samt styrkene anført av guvernøren for Badajoz, al-Mutawakkil ibn al-Aftas. Sevillas guvernør, al-Mu'tamid, ble såret i det første sammenstøtet, men hans personlige tapperhet ansporte al-Andalus' styrker i forbindelse med de første kastiljanske angrep anført av Alvar Fañez. Blant de drepte var en meget populær imam fra Cordoba, Abu-I-Abbas Ahmad ibn Rumayla.
Yusuf sies å ha mistet motet ved det enorme blodbad, og derutover ble han nødt til å begi seg tilbake til Afrika kort etter slaget på grunn av sin arvings død, så Kastilla mistet ikke særlig meget territorium, til tross for at at størstedelen av rikets hær ble utslettet.
Etter slaget lot almoravidene bygge et tårn av de falne kristnes hodeskaller, sammenlignbart med de senere skalletårnene på øya Djerba (Borj el-Kebir), og Akbar den stores skalletårn i India, og Ćele Kula i Niš.
Jonatan (sønn av Saul)
Jonatan opptrer første gangen i den bibelske fortellingen som seierherre av Geba, en filistisk festning (Første Samuelsbok 13), mens han i det påfølgende kapittelet gjør et ensomt angrep mot en annen filistisk festning og demonstrerte således «djervhet og tapperhet som kriger». Imidlertid ble han forbannet da han spiste honning uten å vite at hans far hadde sagt: «Forbannet være den som tar til seg mat før det er blitt kveld og jeg har fått hevn over mine fiender.» Saul ville få sin sønn drept for å ha brutt hans ordre, men ble forhindret da folkene hans protesterte.
Fortellingen om David og Jonatan er introdusert i kapittel 18 hvor det er sagt at «Da Jonatan hadde hørt samtalen mellom David og Saul, kjente han seg straks knyttet til David, og han fikk ham så kjær som sitt eget liv.» På samme tid lar Saul David bli gift med sin datter Mikal, og søster av Jonatan. Også Mikal holder David kjær, men bibelteksten forteller ingenting om hva David føler. «Jonatan sluttet en pakt med David, fordi han hadde fått ham så kjær som sitt eget liv. Han tok av seg kappen han hadde på, og gav den til David, og likedan krigsklærne, sverdet, buen og beltet.» Da Sauls misunnelse for David bryter ut i hat og forsøker å få ham drept, kommer både Mikal og Jonatan David til hjelp slik at han kan flykte. I kapittel 20 ber Jonatan sin venn David om å vise vennlighet overfor hans familie til tross for faren og hans fiendskap, noe som indikerer at Jonatan faktisk anerkjente David som den framtidige konge over Israel.
Saul mistenkte at Jonatan har inngått en hemmelig avtale med David og skjeller ham ut: ««Du sønn av en dårlig og gjenstridig kvinne! Var det ikke det jeg visste at du har utvalgt deg denne Isai-sønnen til skam for deg selv og til skam for din mors nakenhet. [...]» Mens dette er en fornærmelse som er rettet mot Jonatan, kan det leses som støtte for teorien om at Ahinoam, Sauls hustru, også var gift med David, ettersom en kvinne med samme navn neves som Davids hustru i Bibelen. Bibelforskerne Jon Levenson og Baruch Halpern har foreslått at den nevnte talemåten kan henvise til «Davids rov av Sauls hustru».
Etter at David har rømt inn i villmarken kjemper Jonatan ved sin fars side på Gilboafjellet sammen med sine brødre, i henhold til Første Samuelsbok 31. Her dør de alle tragisk i kamp med filisterne. Jonatan var far til Mefibosjet, en gutt som var lam i beina, og som David siden viste særlig godhet for, som den eneste igjen etter Sauls ætt.
Bibelforskeren T. H. Jones har bemerket at Jonatan var en «lojalitetsmodell for sannhet og vennskap».
Landen
Landen er en by i den belgiske provinsen Flamsk Brabant.
Tsjekkoslovakia under EM i friidrett 1934
Tsjekkoslovakia deltok med 13 utøvere under EM i friidrett 1934 som ble arrangert for første gang 7.–9. juni 1934 i Torino. Kun menn deltok i mesterskapet. Tsjekkoslovakia tok en medalje under mesterskapet.
Pirate Patrol
Pirate Patrol (også kjent som Project A) er en hongkong-kinesisk actionkomedie og eventyrfilm fra 1983 regissert av Jackie Chan. Handlingen foregår i Hongkong ved århundreskiftet der en politiavdeling og en rivaliserende gruppe fra marinen må samarbeide for å bekjempe en gruppe pirater som herjer ved kysten. Jackie Chan spiller selv hovedrollen, mens sentrale biroller spilles av Sammo Hung og Yuen Biao. Som de fleste andre filmer med Jackie Chan inneholder også denne betydelig mengder med orientalsk kampkunst og akrobatikk. Filmens originalspråk er kinesisk, men den ble lansert internasjonalt med engelsk tale.
Den ble en stor suksess i Hongkong hvor den innbrakte 19 millioner Hongkongdollar (ca 26 millioner kr). Filmen ble også populær i utlandet, spesielt i Japan, Sør-Korea og Taiwan.
I 1987 kom en oppfølger: Pirate Patrol Part II.
Colômbia
Colômbia er en kommune i delstaten São Paulo i sørøstregionen av Brasil.
Pirate Patrol
Anmelderne
Pirate Patrol har fått 77 % på Rotten Tomatoes.
Priser
Filmen ble tildelt prisen for beste action-koreografi ved Hong Kong Film Award. Jackie Chan ble nominert i klassen beste skuespiller.
I Norge
Filmen ble ikke satt opp på kino i Norge, men ble lansert på video av C.P. Entertainment rundt 1985.
Den siste broen
Den siste broen (original tysk tittel: Die letzte Brücke) er en østerriksk-jugoslavisk film fra 1954 regissert av Helmut Käutner og med Maria Schell i hovedrollen.
Pelle Dragsted
Pelle Dragsted (født 13. april 1975 ) er en dansk politiker, fra 2015 til 2019 Folketingsmedlem for Enhedslisten.
Poul Nyrup Rasmussens andre regjering
Poul Nyrup Rasmussens andre regjering var Danmarks regjering fra 27. september 1994 til 30. desember 1996 og bestod av ministre fra Socialdemokratiet (S), Radikale Venstre (R) og Centrum-Demokraterne (CD):
Den siste broen
Filmen ble vist under filmfestivalen i Cannes i 1954.
Handling
Helga Reinbeck, en ung tysk lege blir tatt til fange av partisaner. Tyfus bryter ut, hun går tilbake til tyskbesatt område for å skaffe serum og synker straks etterpå om mellom de jugoslaviske og tyske linjene.
Pelle Dragsted
Dragsted har en bachelor i historie, og har arbeidet som rådgiver for Enhedslisten.
Harald Agdekonge
Harald Agdekonge var en legendarisk småkonge i Agder og Sør-Rogaland. Han var far av Vikar Haraldsson som ifølge Gautreks saga grunnla et maktsenter på sørvestlandet i Norge.
Harald ble drept av Hertjov av Hordaland da hans kongsgård ble herjet, og Hertjov tok hans sønn og stesønn som gisler og tok makten på Agder.
Harald Agdekonge nevnes hovedsakelig i Gautreks saga som far til Vikar, og gjennom Vikar blir helten Starkad introdusert. Starkad var fostersønn av Harald. Senere kom Vikar og Starkad tilbake og hevnet Harald.
I Halvs saga og halvsrekkene og Hvordan Norge ble bygd blir Vikars far kalt for «Alrek Hordakonge». Landnåmaboka nevner «Harald Agdekonge» som Vikars far. Også kvadet «Vikarsbolk» i Gautreks saga lar Vikar være en sønn av Harald Agdekonge. Historikeren Peter Andreas Munch i første bind av Det norsk folks liv og historie (1852–1859) vurderer det som mest trolig at Vikar er sønn av Harald. Han betviler eksistensen til «Alrek Hordekonge». Halvs saga, som Munch ellers betrakter som troverdig, konsentrerer seg om Halvs ætt og nevner bare Vikar i forbifarten. Munch tillegger «Vikarsbolken» som lagt i munnen på Starkad og Landnåmabok større sannhetsverdi.
Sarke
Sarke er et norsk metalband fra Oslo, og ble startet i 2008. Bandet inkluderer blant annet medlemmer fra band som Tulus og Khold, samt Ted Skjellum, fra det legendariske black metal bandet Darkthrone. Bandet ble nominert til Spellemannprisen 2016 for sin fjerde utgivelse, Bogefod.
Tom og Jerry
Tom og Jerry er en amerikansk tegnefilmserie om katta Tom og musa Jerry, skrevet og produsert av animatørene William Hanna og Joseph Barbera. Serien begynte i 1940 og har siden da generert mange serier, filmer, blader og annet.
Historie
Tegnefilmene om Tom og Jerry ble produsert av Metro-Goldwyn-Mayer i Hollywood fra 1940 til selskapets animasjonsavdeling ble nedlagt i 1957. Deretter ble produksjonen satt ut til et eksternt selskap – Rembrandt Films i Øst-Europa – i årene 1960–1962. I 1963 returnerte produksjonen til Hollywood da selskapet Sib-Tower 12 Productions overtok frem til 1967, da med Chuck Jones som hovedansvarlig. Det har også kommet noen Tom & Jerry kortfilmer etter tusenårsskiftet, en i 2001, en i 2005 og en i 2014. Tom & Jerry har i dag fått totalt 164 kortfilmer siden premieren av den første kortfilmen 10. Februar 1940.
Tegnefilmene om Tom og Jerry ble i utgangspunktet vist på kino, som korte «forfilmer». Senere ble Tom og Jerry produsert for TV av Hanna-Barbera fra 1975 til 1977, og produksjonen ble gjenopptatt av Hanna-Barbera fra 1990 til 1993, mens Filmation Studios sto for produksjonen i årene 1980 til 1982.
Tom & Jerry
Mellom 1940 og 1967 ble det laget totalt 161 kortfilmer som inngikk i en serie Tom & Jerry-produksjoner. I tillegg ble det lanserte tre nye kortfilmer i henholdsvis 2001, 2005 og 2014. Kortfilmene ble kun sendt med engelsk tale på TV i Norge, men har norsk tale på VHS- og DVD-utgivelsene.
In the Shades of Life
In the Shades of Life er et demo-album av Old Man's Child fra 1994.
Dreamspace
Dreamspace er det tredje studioalbumet til det finske power metal-bandet Stratovarius. Albumet ble gitt ut på nytt på plateselskapet Century Media Records i 2002.
Den rumenske gresk-katolske kirke
Den rumenske gresk-katolske kirke (eller rumensk-katolske kirke) er én av den katolske kirkens 23 særkirker. Kirken følger den bysantinske ritus og bruker kirkeslavisk og rumensk som liturgisk språk, men anerkjenner paven som religiøst overhode. Den rumenske gresk-katolske kirke har omtrent 780 000 tilhengere, hovedsakelig i Romania og USA. I Romania er ca. 1 % av befolkningen gresk-katolsk, og kirken er dermed betydelig mindre enn både den rumensk-ortodokse (87 %) og den romersk-katolske kirke (5 %).
Tom og Jerry
The Tom and Jerry Show
TV-serie fra 1975. Ble ikke dubbet på norsk.
In the Shades of Life
Det ble utgitt på nytt i 1999, sammen med en EP av Dimmu Borgir kalt Devil's Path / In the Shades of Life og utgitt igjen i 2004 under navnet Sons of Satan Gather for Attack.
Tom og Jerry
The Tom and Jerry Comedy Show
TV-serie fra 1980. Ble ikke dubbet på norsk.
Den rumenske gresk-katolske kirke
Struktur
Den rumensk-katolske kirke er organisert i seks eparkier (bispedømmer):
Tom og Jerry
Tom & Jerry Kids
TV-serie fra 1990-1993. I denne serien er Tom er en kattunge og Jerry en musunge; det var en trend å lage serier der kjente tegnefilmfigurer ble fremstilt som «smårollinger», Spike og Tyke dukket også opp i serien, ofte med sine egne episoder, men også sammen med Tom og Jerry noen ganger. Tilsvarende eksempler er seriene om Baby Looney Tunes, Valpen Scooby-Doo og The Flintstones Kids. Serien har blitt sendt på TV i Norge med norsk tale og blitt utgitt på VHS.
4,6 x 30 mm
4,6 x 30 mm er en patron for maskinpistol.
Den rumenske gresk-katolske kirke
Historie
Etter at Karpatbekkenet hadde falt til Østerrike i 1687, begynte jesuitter å misjonere den ortodokse befolkningen. Dette førte i 1700 til en union med den katolske kirke. I begynnelsen sognet de rumensk-katolske menighetene til Esztergom erkebispedømme, men paven opprettet i 1853 Făgăraș-Alba Iulia erkebispedømme som metropolitanbispedømme for en egen rumensk-katolsk kirkeprovins.
In the Shades of Life
Musikken er skrevet av Galder, og tekstene av Galder, Brynjard Tristan, Aldrahn fra Dødheimsgard og Silenoz fra Dimmu Borgir.
4,6 x 30 mm
Bruk
Patronen blir hovedsakelig produsert for maskinpistolen Heckler & Koch MP7 som er et våpen med redusert vekt, høyere presisjon og gjennomslagskraft, spesielt mot kroppspansring, enn tradisjonelle maskinpistoler. I tillegg til MP7 finnes det to andre våpen som bruker kaliberet; pistolen Heckler & Koch UCP og maskinpistolen Brugger & Thomet MP-9.
Patronen er i Norge forbudt ved navn for sivile.
Tilsvarende patroner
Et sammenlignbart kaliber er 5,7 x 28 mm, produsert for FN P90.
Den rumenske gresk-katolske kirke
Historie
Etter første verdenskrig tilfalt området Romania. På dette tidspunktet hadde kirken om lag 1,5 millioner tilhengere. Etter andre verdenskrig ble den rumensk-katolske kirken forbudt av den kommunistiske regjeringen og tvangsforent med den rumensk-ortodokse kirke. Den rumensk-katolske kirken ble av eksilrumenere bragt til USA, der pave Johannes Paul II opprettet et eparki i Canton, Ohio. I Romania fortsatte kirken sin aktivitet i undergrunnen frem til kommunismens fall, slik at Johannes Paul kunne gjenopprette de fem rumensk-katolske eparkiene i 1990. Opphøyelsen av Făgăraș-Alba Iulia til storerkebispedømme skjedde i 2005 gjennom pave Benedikt XVI.
Tom og Jerry
Fortellinger om Tom og Jerry
(Originaltittel: Tom and Jerry Tales) TV-serie fra 2006-2008. I denne serien befinner Tom og Jerry seg i forskjellige omgivelser og er vekselvis venner og fiender; figurer som Spike og Butch dukker også opp i serien. Serien har blitt sendt på TV i Norge med norsk tale og blitt utgitt på DVD.
The Tom & Jerry Show (2014 TV-serie)
TV-serie fra 2014-2021. I denne serien brukes Flash-animasjon. Handlingen foregår også mesteparten av tiden rundt huset de bor, i motsetning til Fortellinger om Tom og Jerry der det varierte fra episode til episode. Serien fikk også en julespesial i 2014 kalt Tom & Jerry: Nissens små hjelpere. Serien har blitt sendt på TV i Norge med norsk tale og utgitt på DVD.
Se her for mer info.
Tom og Jerry i New York
(Originaltittel: Tom and Jerry in New York) TV-serie fra 2021. I denne serien brukes Flash-animasjon som forgjengeren, og er løst basert på Tom & Jerry-filmen fra 2021. Handlingen utspiller seg i New York. Serien har blitt sendt på TV i Norge med norsk tale.
Se her for mer info.
Tom & Jerry setter byen på hodet
(Originaltittel: Tom and Jerry: The Movie) I 1992 kom den aller første kinoviste Tom og Jerry-filmen, med tittelen Tom og Jerry setter byen på hodet.
Siden 2002 har det kommet ut en ny Tom og Jerry-film rett på video nesten hvert år, mesteparten av disse er også lansert med norsk tale.
Tom & Jerry: Tar av til Mars
(Originaltittel: Tom & Jerry Blast Off to Mars!)
Tom & Jerry: Pels i Farta!
(Originaltittel: Tom & Jerry: The Fast and the Furry)
Tom & Jerry: Splitte mine værhår
(Originaltittel: Tom and Jerry: Shiver Me Whiskers)
Tom & Jerry i Nøtteknekkeren
(Originaltittel: Tom and Jerry: A Nutcraker Tale)
Tom & Jerry møter Sherlock Holmes
(Originaltittel: Tom and Jerry Meet Sherlock Holmes)
Tom and Jerry's Store evenyr
(originaltittel: Tom and Jerry's Giant Adventure)
Tom & Jerry: Den mektige dragen
(Originaltittel: Tom and Jerry: The Lost Dragon)
Tom & Jerry: Spionjakten
(Originaltittel: Tom and Jerry: Spy Quest)
2021: Tom & Jerry
I 2021 kom Tom & Jerry live action-filmen ut, som er den første Tom og Jerry-filmen som er blitt vist på kino siden Tom og Jerry setter byen på hodet fra 1992.
Se her for mer info.
Tom & Jerry i Ville Vesten
(originaltittel:Tom & Jerry: Cowboy Up!)
Tom & Jerry: Den Magiske snømannen
(originaltittel: Tom & Jerry: in a Snow-bound land)
Handling
Hver episode handler som regel om Toms forsøk på å fange musen Jerry, og situasjoner som oppstår som en følge av dette. Han lykkes sjelden med å få tak i Jerry, hovedsakelig fordi Jerry later til å være atskillig smartere enn Tom, og derfor klarer å lure seg unna, til tross for dette hender det at Tom får overtaket og "vinner" i slutten av noen episoder. Tom og Jerry snakker nesten aldri, alle de andre figurene i serien derimot snakker ofte. Fra tid til annen hender det Tom og Jerry er venner eller samarbeider mot en større trussel.
Tom
Thomas (Tom) (oppr. Thomas/Tom Cat) er en grå katt, og en av de to hovedfigurene i Tom og Jerry. Tom pleier ofte å jage Jerry, mens Jerry prøver konstant å lure seg unna eller å få fellene hans til å slå tilbake. I Tom & Jerry Kids, der han var en kattunge, brukte Tom til vanlig en rød caps med blå stripe langs midten.
Jerry
Jerry Mus (oppr. Jerry Mouse) er en brun mus og en av de to hovedfigurene i Tom og Jerry. Jerry blir ofte jaget av Tom, og pleier å finne på måter å lure seg unna eller å få Toms planer og feller til å slå tilbake på Tom selv. I Tom & Jerry Kids, der hvor Jerry var en museunge, bruke Jerry til vanlig en rød sløyfe.
Spike
Spike er en bulldog som ikke liker katter, og jager Tom enten fordi han vekker eller plagger han og sønnen hans Tyke, eller bare på grunn av at han er en katt. Han kan vise samme aggresjon til Jerry også, men det er sjeldnere.
Tyke
Tyke er en valp som er sønnen til Spike: Spike er overbeskyttende overfor sønnen sin, og passer alltid på at han har det bra. På grunn av dette, kombinert med Toms (og til en viss grad, Jerrys) uforsiktighet, er Tyke ofte grunnen til at Spike er i hælene på Tom. Tyke snakker ikke i noen av de ordinære produksjonene, han bare bjeffer. Tyke dukker også opp i Tom & Jerry Kids, her er han eldre og kan snakke i motsetning til i originalserien.
Tuffy
Tuffy er nevøen til Jerry, og hjelper ofte Jerry med å håndtere Tom.
Butch
Butch er en sort katt. Det varierer hvordan han opptrer i handlingen; noen ganger er han venner med Tom, og hjelper ham for eksempel med å håndtere Jerry, mens andre ganger er han og Tom fiender eller rivaler.
Quacker
Quacker er en and som Jerry ble venner med i i en episode.
Mammy Two Shoes
Mammy Two Shoes er eieren til Tom; hun blir ofte sint på Tom og truer med å kaste ham ut av huset hvis noe går i stykker.
Tegneserier
Tom og Jerry utkom som tegneseriehefte i USA fra 1942 og helt fram til 1980-tallet. I Norge hadde Tom og Jerry sitt eget hefte i 1958 og 1959, men figurene var relativt ukjente i Norge på den tiden. I 1979 ble heftet relansert av Semic forlag, denne gangen med større hell; heftet utkommer fremdeles, og blir i skrivende stund utgitt av Egmont Publishing. Siden 1980-tallet er det hovedsakelig spanjolen Oscar Martin som står for nytegnet materiale.
Norske stemmer
Tom og Jerry hadde forskjellige dubber på VHS og DVD. På TV ble kortfilmene sendt med engelsk tale. VHS-utgivelsen hadde 2 forskjellige dubber, en fra Warner Bros (WB), og en fra RK.
DVD-dub
Tyke har ingen vanlig dialog, og dermed ingen norsk stemmeskuespiller. I listen mangler den norske stemmeskuespilleren til Jerry.
Hestesport under Middelhavslekene 1955
Hestesport under Middelhavslekene 1955. Hestesport var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det ble konkurrert i to øvelser, sprangridning både individuelt og lagkonkurranse, kun for menn.
Timanfaya nasjonalpark
Timanfaya nasjonalpark (spansk Parque Nacional de Timanfaya) er et vulkansk område og nasjonalpark på Lanzarote, opprettet i 1974.
Parken ligger sydvest på øya og er 51,07 kvadratkilometer stor. Den er i sin helhet dannet av vulkansk slagg og aske. Området og fjellet Timanfaya ble skapt da det var et voldsomt vulkansk utbrudd på stedet som startet 1. september 1730 og varte i nærmere seks år fram til 16. april 1736. Vulkanen Timanfaya, som parken er oppkalt etter, er fremdeles aktiv, men siste utbrudd var i 1824.
På toppen av vulkanen Hilarios Islet, ligger det en restaurant. 10 centimeter under overflaten holder temperaturen rundt 160 ℃, og på 10 meters dybde er temperaturen 600 ℃.
Magne Hagen
Magne Hagen (født 1938) er en norsk offiser og slottsmedarbeider som var kabinettsekretær ved Det kongelige hoff fra 1979 til 2000.
Hagen har sin bakgrunn fra militæret og var blant annet oberstløytnant i Artilleriet og Hæren. I sine yngre år tjenestegjorde han som helikopterpilot i 339-skvadronen på Bardufoss. Fra 1974 tjenestegjorde han som adjutant for Kong Olav V og i 1979 ble han utnevnt som kabinettsekretær ved Det kongelige hoff. Han innehadde embedet til 2000, og gjorde således tjeneste under både Kong Olav og Kong Harald. Hagen gikk av med avtalefestet pensjon i januar 2000.
I 2000 ble han tildelt Storkorset av St. Olavs Orden for fortjenestefullt virke i H. M. Kongens tjeneste.
Hagen har tidligere vært en aktiv orienteringsløper og var forbundsleder for Norges Orienteringsforbund i fem år.
Familiære forhold
Hagen er bosatt på Lillestrøm. Han er far til lokalpolitiker Lise Hagen Rebbestad.
Jon Bøe Paulsen
Jon Bøe Paulsen (født 29. mars 1958 i Oslo) er en norsk nyrealistisk billedkunstner og forfatter.
Utdannelse
Paulsen tok Examen artium i Oslo i 1977, og fullførte i 1979 sin utdannelse ved School of Museum of Fine Arts i Boston.
Årene 1980–1984 studerte han ved Statens kunstakademi.
Utstillinger
Jon Bøe Paulsen deltok på Høstutstillingen i 1990, 1991, 1993 og 1997, og stilte under  Ibsenfestivalen 1996 ut malerisamlingen "Et Dukkehjem" på Nationaltheatret, Oslo.
I tillegg til en rekke kollektiv- og separatutstillinger i Norge, har Paulsen deltatt på over 60 utstillinger i både USA, England og Frankrike. De viktigste er Høstutstillingen Salon d'automne i Paris 1983, og utstillingen "New Motion for the Figure" i New York, 2009.
Hyperaxis
Hyperaxis er en slekt av biller som tilhører familiegruppen bladbiller (Chrysomelidae).
Utseende
Middelsstore (ca. 4 millimeter), avlange, matt brunlige bladbiller, kroppen gjerne mer eller mindre kledt med lyse skjell. Antennene er tynne og nesten så lange som kroppen. Hodet har store, utstående fasettøyne. Pronotum er rundet, bredere enn langt, noe smalere enn dekkvingene, som er nokså jevnbrede. Beina er ganske kraftige, lårene fortykkede med en liten tann på undersiden.
Levevis
Både larvene og de voksne (imago) er planteetere.
Utbredelse
Artene lever i Sørøst- og Øst-Asia.
Adam Elliot
Adam Elliot (født 2. januar 1972) er en australsk animasjonsfilmskaper og regissør. Han vant Oscar for Harvie Krumpet i 2004 og har hatt suksess med den animerte spillefilmen Mary og Max fra 2010 og kortfilmen Ernie Biscuit (2015). Elliot har studio i Melbourne i Australia.
Marikollen (Rælingen)
Marikollen er en ås i Rælingen kommune i Akershus. Det har en høyde på 370 meter over havet og er den 7. høyeste toppen i Østmarka. Kollen ligger helt nordøst i Østmarka, rett opp for Fjerdingby. På østsiden av kollen ligger Marikollen idrettspark med skianlegg og kunsgressbaner.
Maisavarre radarstasjon
Maisavarre radarstasjon var en norsk, militær radarstasjon som lå nær svenskegrensen på fjelltoppen Maisavarre i Bardu kommune. Radarstasjonen ble bygget på over 1000 meters høyde med NATO-midler og var operativ i 1972. I 1998 ble stasjonen tatt ut av operativ drift. Anlegget ble revet vinteren 2008/2009. Den tidligere helikopterplattformen, en ringmur av naturstein, er bevart som minne om den tidligere virksomheten.
Gopher
Gopher er en protokoll for utveksling av informasjon på Internett. Tidlig i 1990-årene var det den mest brukte protokollen på Internett, og den la grunnlaget for den senere suksessen til World Wide Web fra midten av 1990-årene. Gopher hadde blant annet et menybasert og brukervennlig grensesnitt og en søkemotor. Protokollen ble lansert våren 1991 av Mark P. McCahill, Farhad Anklesaria, Paul Lindner, Daniel Torrey og Bob Alberti ved University of Minnesota. Selv om Gopher etterhvert i all hovedsak ble erstattet av World Wide Web, brukes protokollen fortsatt av en del entusiaster.
EM i langdistansetriatlon 1995
EM i langdistansetriatlon 1995 (europamesterskapet i langdistansetriatlon) ble arrangert i Jümme i Tyskland i 1995.
Conchal
Conchal er en kommune i delstaten São Paulo i sørøstregionen av Brasil.
Det irske forbund
Det irske forbund (engelsk: Confederate Ireland) henviser til perioden med irsk selvstyre fra det irske opprøret i 1641 til Oliver Cromwells gjenerobring av Irland i 1649. I løpet av den perioden ble to tredjedeler av Irland styrt av det katolske irske forbundet. Resten av Irland, bestående av mange små enklaver i Ulster, Munster og Leinster, ble forsvart av mindre hærenheter lojale til rojalister, parlamentarikere og skotske covenantere i krigen om de tre kongedømmene. Forbundet klarte ikke å beseire de britiske hærene i landet i perioden 1642 til 1649 i konflikten kjent som de irske forbundskrigene (også kalt for elleveårskrigen) og i 1648 dannet de en allianse med rojalistene mot Cromwells såkalte lange parlament.
Forbundet ble dannet av katolske aristokrater, godseiere, prester og militære ledere etter det irske opprøret i 1641. De kontrollerte opptil to tredjedeler av Irland fra deres base i Kilkenny; derfor kalles det noen ganger for Kilkennyforbundet.
Forbundet omfattet katolikker av både gælisk-irsk og anglo-normannisk avstamning. De ønsket en slutt på anti-katolsk diskriminering i kongeriket Irland og større irsk selvstyre; mange ønsket også å rulle tilbake engelsk nybygging i Irland. De fleste i forbundet bekjente lojalitet til katolske Karl I av England i håpet om at de kunne oppnå et varig avtale i utveksling for å hjelpe til med å beseire motstanderne hans i krigene mellom de tre kongedømmene. Dens institusjoner omfattet et lovgivende organ kjent som generalforsamling, et utøvende eller øverste råd og et militær. Det preget mynter, krevde inn skatter og satte opp en trykkeri. Forbundet utnevnte ambassadører og ble anerkjent i katolske land som Frankrike, Spania og Kirkestaten, som forsynte dem med penger og våpen.
Til forskjellige tider kjempet forbundets hærer mot rojalister, parlamentarikere, Ulsters protestantiske militser og skotske covenantere; disse kontrollerte The Pale (det engelske området rundt Dublin), deler av østlige og nordlige Ulster og regionen rundt Cork. Kong Karl I autoriserte hemmelige forhandlinger som i september 1643 resulterte i en våpenhvile mellom rojalistene og forbundet og førte til ytterligere samtaler, hvorav de fleste viste seg å være mislykket. I 1644 gikk en militærekspedisjon fra det irske forbundet i land i Skottland for å hjelpe rojalistene der. Forbundet fortsatte å kjempe mot parlamentarikerne i Irland, og beseiret covenanter-hæren avgjørende i slaget ved Benburb den 5. juni 1646, noe som fjernet alle skotske håp om å erobre Irland og innføre sin egen religiøse bosetting der.
I 1647 gikk derimot forbundet på en rekke nederlag ved Dungan's Hill, Cashel og Knocknanuss. Det fikk dem til å inngå en avtale med rojalistene, noe som førte til interne splittelser som hemmet deres evne til å motstå en parlamentarisk invasjon. I august 1649 ble Irland invadert av en stor engelsk parlamentarisk hær, ledet av Oliver Cromwell. I mai 1652 hadde den beseiret alliansen av rojalistene og forbundet, selv om forbundets soldater fortsatte en geriljakrig i ytterligere et år.